
TECHNINĖ UŽDUOTIS
KITOS PASKIRTIES INŽINERINIŲ STATINIŲ, SUSISIEKIMO KOMUNIKACIJŲ, INŽINERINIŲ TINKLŲ, JAUNYSTĖS G. 4, VISAGINE, STATYBOS DARBAI

Statinio duomenys:
Statybos geografinė vieta: Žemės sklypas Jaunystės g. 4, Visaginas. Sklypo kad. Nr. 4583/0003:118.
Statinių paskirtis: Susisiekimo komunikacijos, inžineriniai tinklai, kiti inžineriniai statiniai.
Statinių kategorijos: nesudėtingi statiniai;
Statybos rūšis: nauja statyba.
Statytojas: Visagino savivaldybės administracija, kodas 188711925, adresas Parko g.14, Visaginas, tel. +370 386 31551, visaginas@visaginas.lt.

1. ESAMA BŪKLĖ

2024-10-31 sudaryta statybos rangos sutartis dėl dalies Kitos paskirties inžinerinių statinių, susisiekimo komunikacijų, inžinerinių tinklų Jaunystės g. 4, Visagine supaprastintame statybos projekte  Nr. SR2002-272-SP (toliau - Projektas) numatytų darbų: paruošiamieji darbai ir sankasos įrengimas, t. y. kalno formavimas. Kalnas formuojamas pagal esamą gamtinę struktūros formą, įsiliejant į sklypo teritoriją, nepažeidžiant šalia esančio brandaus miško. Šiuo metu baigiama įgyvendinti rangos darbų sutartis dėl dalies darbų: paruošiamieji darbai ir sankasos įrengimas.  Taip pat šio statybos etapo metu nuo Jaunystės gatvės buvo įrengtas laikinas kelias. Šis kelias lieka darbų tęsimui. Tiekėjas turės numatyti šio kelio demontavimo išlaidas visiškai užbaigęs Projektą.

2. BENDRIEJI REIKALAVIMAI TIEKĖJUI

Darbai atliekami pagal 2023 m. UAB „Inžinerinis projektavimas“ parengtą supaprastintą statybos projektą „Kitos paskirties inžinerinių statinių, susisiekimo komunikacijų, inžinerinių tinklų Jaunystės g. 4, Visagine supaprastintas statybos projektas“ Nr. SR2002-272-SP. Funkciniu ir organizaciniu požiūriu tarpusavyje susiję darbai skirstomi į etapus, kurie yra įvardinti pridedame veiklų sąraše (grafike). 
Šio pirkimo tikslas – užbaigti kalno statybą žemės sklype, su aplinkos tvarkymo darbais, lauko apšvietimo įrengimu, privažiavimo keliu, šaligatviais ir takais aplink ir ant kalno (visiškai užbaigti įgyvendinti Projektą).
Šis pirkimas neapima darbų, nurodytų pridedamuose Projekto SR2002-272-KSD  Sąnaudų kiekių žiniaraščiuose: „Paruošiamieji darbai“, „Sankasos įrengimas“ ir 5, 11, 12, 13, 14 punktuose „Mažoji architektūra“ (SR2022-272-SP-KSD-SKŽ).
Tiekėjas privalo:
- atlikti visus Projekte numatytus darbus, išskyrus aukščiau nurodytus.  
- parengti visą reikiamą vykdomąją dokumentaciją atliktiems darbams. Bet kurios priemonės, įgyvendinimo darbai turi būti atlikti iki galo. 
                   - parengti ir pateikti Registrų centrui patikrinti pastatytų nekilnojamųjų daiktų kadastrinių matavimų bylas bei patikslinti žemės sklypo kadastro bylą. 
                   - įrengti pastatomą įbetonuojamą stendą, kad informacija būtų matoma nuo Jaunystės g. pagal STR reikalavimus iš plieninės konstrukcijos, išmatavimai 2000 x 1500mm. Stendo vietą nurodys užsakovas. Stende pateikiama informacija apie statytoją, (užsakovą), statybos pradžią ir pabaigą, pasamdytą rangovą, statinio projektuotoją, statinio statybos vadovą, jo kontaktinį telefono numerį, statinio architektą ar jo grupę, statinio statybos techninį prižiūrėtoją. Stende taip pat turi būti pavaizduoti statomi statiniai (vizualizacija).
Kainose turi būti įvertinti visi reikiami įrenginiai bei mechanizmai darbams atlikti, montavimas, personalo darbas, medžiagos, priežiūra, paleidimas, derinimas, bandymai, netiesioginės išlaidos, atliekų tvarkymas, mokami mokesčiai, pelnas kartu su galimai numatoma rizika, prievolės ir įsipareigojimai apibrėžti rangos darbų sutartyje ar atsirandantys ją vykdant. Kainos taikytinos ir darbui žiemos arba nakties metu (jei toks pasitaikytų). 
Dokumentuose paminėti gaminių pavadinimai, markės, ar kiti apibūdinimai (nuotraukos) yra orientacinio pobūdžio ir gali būti pakeisti lygiaverčiais tos pačios kokybės kitų gamintojų produktais. 
Rekomenduojama apsilankyti objekte, susipažinti su visa reikalinga informacija ir įvertinti visas išlaidas, riziką bei visas aplinkybes, kurios būtinos tinkamam darbų atlikimui.
Sutarties tipas – fiksuotos kainos sutartis (nematuojami darbų kiekiai). Tiekėjas teikdamas pasiūlymą, turi įsivertinti ir prisiimti visą riziką atlikdamas ir įvykdydamas visus darbus, kurie numatyti Projekte (sąlygos nurodytos techninėse specifikacijose, aiškinamuosiuose raštuose, brėžiniuose, sąnaudų kiekių žiniaraščiuose). 
Darbai turi būti atlikti per 540 kalendorinių dienų nuo sutartyje numatyto darbų pradžios termino. Darbų atlikimo terminas gali būti pratęstas iki 60 kalendorinių dienų. 
 Organizuojant darbus ant kalvos, būtina atsižvelgti į personalo, įrangos ir medžiagų slydimo kalno šlaitais pavojų (45 laipsnių kampu ir dideliame aukštyje iki 17 m ).
Tiekėjas, pasirašęs sutartį, privalo pateikti sąmatinius skaičiavimus su pagrindinėmis techninėmis siūlomų darbų charakteristikomis ir darbų įkainiais, kurie bus naudojami konkursą laimėjusio Tiekėjo darbų pažangos eigai fiksuoti bei atsisakomų/keičiamų/papildomų darbų kainai nustatyti.
Tiekėjas darbus privalės atlikti naudodamas savus išteklius, darbo jėgą, medžiagas, techniką, mechanizmus, įrengimus ir įrangą. Užsakovas nesuteiks jokių išteklių, darbo jėgos, medžiagų, technikos, mechanizmų, įrengimų ar įrangos, reikalingos numatytiems darbams atlikti.
Tiekėjas turi įsivertinti, kad pagal 2021-12-23 Visagino savivaldybės tarybos sprendimu Nr. TS-271 patvirtintą Saugotinų želdinių kirtimo, kitokio pašalinimo iš augimo vietos ar intensyvaus genėjimo leidimų išdavimo ir prašymų dėl želdinių atkuriamosios vertės kompensacijos dydžio perskaičiavimo nagrinėjimo ir sumokėtos želdinių atkuriamosios vertės kompensacijos grąžinimo tvarkos aprašą, reikės gauti Saugotinų želdinių kirtimo, kitokio pašalinimo iš augimo vietos ar intensyvaus genėjimo leidimą.
Pradėjęs vykdyti šioje techninėje specifikacijoje nurodytus darbus, užtikrinti, kad juos vykdytų specialistai, turintys  tam teisę.

3. KITOS PASKIRTIES INŽINERINIŲ STATINIŲ, SUSISIEKIMO KOMUNIKACIJŲ, INŽINERINIŲ TINKLŲ JAUNYSTĖS G. 4, VISAGINE SUPAPRASTINTO STATYBOS PROJEKTO SUDĖTIS:

	Nr.
	Projekto bylos pavadinimas
	Bylos žymuo
	Tomas
	Lapų skaičius

	1.
	Bendroji dalis
	SR2022-272-SP-BD
	I
	149

	2.
	Konstrukcijų - susisiekimo dalis
	SR2022-272-SP-KSD
	II
	177

	3.
	Elektrotechnika. Gatvės apšvietimo el. tinklai. E(GAET)
	SR2022-272-SP-E (GAET)
	III
	47

	4.
	Pasirengimo statybai ir statybos organizavimo dalis
	SR2022-272-SP-SO
	IV
	33



                   PRIDEDAMA: Supaprastintas statybos projektas „Kitos paskirties inžinerinių statinių, susisiekimo komunikacijų, inžinerinių tinklų Jaunystės g. 4, Visagine supaprastintas statybos projektas“ Nr. SR2002-272-SP, 4 bylos (I-BD, III-E(GEAT), II-KSD, IV-SO).


Visagino savivaldybės administracijos 
Vietinio ūkio valdymo ir statybos skyriaus 
inžinierius statybai                                                                                         Machmud Mirzebekov


